《闺情集句四首 其一》
明代·刘芳节

绿惨双蛾不自持，晓庭和露折残枝。长疑好事皆虚事，莫遣佳期竟后期。

旧曲听来犹有恨，柔肠结尽转相思。遥知更有难忘处，射雉春风得意时。

作者简介：字玄度，一字圣达，宜都人，生于嘉靖四十五年丙寅（1566）。万历丁酉，乡试第二名，之后会试屡败屡试。因无子，万历四十三年乙卯（1615）八月赴沙市买妾，于当地突发病亡，卒年五十岁。著有《云在堂集》。